楊侍郎之姪有文劉左史之婭靖之携文見過
作者：項安世
朝代：宋

paragraphs: 藍田鮮頑玞，鄧林無曲莖。
春宗九秋月，性靜所燭精。
柱史顔如春，和風蓄驚霆。
兩家各有子，突過阮始平。
忽念笭箵翁，淹劇卧漳城。
興來枉華裾，情深出英瓊。
沉疴爲之起，不覺語至暝。
眄懷薛仲章，剛腸久逾清。
吾衰俟三賢，潜心牧修程。